Scamium quod fecit Aymo monachus cum Andrea de alodio suo, quod conquisivit de Leotaldo et Leutprando. In villa Rufiaco, quod in Longus Campus vocatur, donavit campum unum qui habet in longum perticas quinquaginta, in lato tres perticas et tres pedes. Donant vero monachi jam dicto Andrea campum unum in Veteri Canava, in Alado, ut quamdiu vixerit teneat et plantet; post discessum vero suum ad Sanctum Petrum perveniat. Habet autem in longum perticas XI et dimidiam, in lato perticas XIII. S. Andreæ, Ramnulfi, Aremberti, Martini, Fredeberti, Arlei, Vulardi, Raimbaldi. Data mense januario, regnante Rotberto.